Kaasatud isik / asutus		

 	18.02.2026 nr 5.2-1/81 - 1	

	

	
Vabaõhukooli tee 118 kinnistu detailplaneeringu avalikustamine		

Austatud kaasatud isik	

Tallinna Linnavolikogu 05.02.2026 otsusega nr 22 võeti vastu Vabaõhukooli tee 118 kinnistu detailplaneering.
Detailplaneeringu koostamise eesmärk on jagada Vabaõhukooli tee 118 kinnistu 21 elamumaa, 1 üldkasutatava maa, 7 transpordimaa ja 1 tootmismaa sihtotstarbega krundiks ning määrata elamumaa kruntidele ehitusõigus seitsme kuni 2 maapealse ja 1 maa-aluse korrusega üksikelamu, kaheteistkümne kuni 2 maapealse ja 1 maa-aluse korrusega paariselamu,  kolme kuni 2 maapealse ja 1 maa-aluse korrusega korterelamu  ning nelja kuni 3 maapealse ja 1 maa-aluse korrusega elamu ehitamiseks.
Planeeritav ala paikneb Pirita linnaosas Kose asumi lõunaservas. Ala piirneb põhjast Helmiku teega, idast Vabaõhukooli teega ning lõunast Narva maanteega. Planeeritava maa-ala suurus on 5,44 ha.
Vabaõhukooli tee 118 kinnistu on üldkasutatava maa sihtotstarbega ja omanik on OÜ CBD Varahaldus. Osaliselt jäävad planeeritud maa-alale Tallinna linna omandis olevad transpordimaa kinnistud aadressidega Lõosilma tee T1, Vabaõhukooli tee T4 ning Narva mnt T10.  Vabaõhukooli tee 118  kinnistu ei ole hoonestatud ja on valdavalt kõrghaljastuseta rohumaa, ainult ala põhjapoolses osas kasvab lehtpuude noorendik.  Autoliikluse juurdepääs planeeritud kinnistule toimub  Helmiku ja Vabaõhukooli teelt. Kergliiklejate juurdepääs planeeritud alale on tagatud Narva maanteelt, Vabaõhukooli ja Helmiku, Kuukressi ja Pajulille teedelt. 
Pirita linnaosa üldplaneeringu kohaselt on planeeritud maa-ala maakasutuse juhtfunktsiooniks määratud  väikeelamute ala (EV) ja perspektiivne korterelamute ala (EK) ning Narva mnt äärse osa juhtotstarve on park ja roheala. Vabaõhukooli tee 118 detailplaneering on maakasutuse juhtotstarbe osas kooskõlas Pirita linnaosa üldplaneeringuga.
Vabaõhukooli tee 118 detailplaneering on Pirita linnaosa üldplaneeringut muutev. Detailplaneeringus tehakse ettepanek muuta Pirita üldplaneeringu kohast perspektiivsete korterelamute ala kruntide tihedust 0,2 ning suurendada planeeritaval alal korterelamute ala ulatuses hoonestustihedust 0,45ni, mis linnaehituslikust kaalutlusest tulenevalt on sobivam lahendus antud piirkonda. Narva mnt poolsel krundi osal tiheduse 0,2 rakendamine ei taga linnaruumilist terviklahendust, sest piirnevate Narva mnt äärsete korterelamute hoonestustihedus on 0,70 kuni 0,82.  Vabaõhukooli teest idasse teisele poole teed jääb üldkasutatava maa sihtotstarbega  Vabaõhukooli tee 29, mis on osa Pirita jõeoru maastikukaitsealast ja ei ole hoonestatav.
Detailplaneeringu lahendusega saab tutvuda 09.03. – 08.04.2026 igal tööpäeval tööaja jooksul  Pirita Linnaosa Valitsuses Kloostri tee 6, ruumis 128. Võimalusel palume tutvuda elektroonilisel teel. Samal ajavahemikul on huvitatud isikuil võimalik esitada ettepanekuid või vastuväiteid.
Detailplaneeringuga saab tutvuda Tallinna planeeringute registris: https://tpr.tallinn.ee/DetailPlanning/Details/DP043140 
Dokumentide nägemiseks peab ID kaardiga sisse logima.

	
Lugupidamisega	

	
	
(allkirjastatud digitaalselt)	
Kaido Saarniit	
Linnaosa vanem

	

	

Tiina Paalberg
6457612 tiina.paalberg@tallinnlv.ee